Lav et referat af nedenstående tekst:

Tekst:
I en ny teaterkoncert nyfortolker Aalborg Katedralskole sange fra den danske højskolesangbog i en ny teaterkoncert, der har fået titlen "Den danske sang er ..". Blandt de nyfortolkede sange er blandt andet sangen "Den danske sang er en ung blond pige". Netop den sang skabte i december  stor debat, da en underviser på Copenhagen Busniess School(CBS) følte sig krænket af teksten. Underviseren, der følte sig krænket, var af anden etnisk herkomst end dansk, og derfor følte hun, at sangen ekskludrede hende - simpelthen fordi, at hun ikke er en blond pige. Det er dog ikke noget eleverne på Aalborg Katedralskole er bekymrede for. - Den er jo meget mærket af den tid, den er skrevet i. Og det synes jeg egentlig ikke, at der er noget i vejen med. Vi står her jo alle sammen i et kæmpestort fællesskab og synger sangen, fortæller Lucas Kendellen, der går i 2.M på Aalborg Katedralskole. Sangen er skrevet i 1924 af Kai Hofmann. Julia Sung Jepsen er halvt dansk - halvt kineser og ikke just blond. Men hun føler sig ikke krænket af sangens ord. - Det er jo bare en gammel sang, som er vildt smuk og som repræsenterer nogle danskere. Men jeg bliver ikke krænket over den overhovedet, fortæller Julia Sung Jepsen, der også går i 2.M på Aalborg Katedralskole. Aalborg Katedralskole havde besluttet sig for at temaet for årets teaterkoncert skulle være "Den danske sang.." lang tid før krænkelsessagen fra København. Og det har de holdt fast ved uden skelen til om det krænker nogen. - Jeg synes måske, at det er lidt latterligt. At man nogle gange skal finde den mindste grund til at blive krænket og så brokke sig over det. Man kan kan jo lige så godt bare synge sangen, være tilfreds med det og sige, "det var en smuk sang", og så var det det, fortæller Julia Sung Jepsen. - Jeg tror, der er meget betydning, der bliver lagt i det, som måske ikke er der, fordi den er skrevet på et andet tidspunkt, fortæller Lucas Kendellen. Teaterkoncerten har premiere mandag den 4. februar.

Referat:
Når elever fra Aalborg Katedralskole fortolker sange fra højskolesangbogen i en ny teaterkoncert, er de ikke bange for, at nogen skal blive krænket.